**Հայաստանի տարածքային զարգացման հիմնադրամ**

 **ՀՐԱՎԵՐ**

**ՀԵՏԱՔՐՔՐՈՒԹՅԱՆ ՀԱՅՏ ՆԵՐԿԱՅԱՑՆԵԼՈՒ**

 **Ծրագրի մասին:  ՀՏԶՀ/ԱՄՆ ՄԶԳ Տեղական ինքնակառավարման և ապակենտրոնացման բարեփոխումների ծրագիր**

**Ծրագրի հաղորդակցության և հաշվետվությունների մասնագետի` անհատ խորհրդատուի ընտրություն**

**USAID-11/24**

*Հայաստանի տարածքային զարգացման հիմնադրամը (ՀՏԶՀ) բաց մրցույթ է հայտարարում ծրագրի հաղորդակցության և հաշվետվությունների մասնագետի` անհատ խորհրդատուի թափուր տեղի համար։*

**Ծրագրի նկարագրությունը**

«Տեղական ինքնակառավարման և ապակենտրոնացման բարեփոխումների» ծրագիրը ֆինանսավորվում է ԱՄՆ կառավարության կողմից և իրականացվում է Հայաստանի տարածքային զարգացման հիմնադրամի կողմից:

Դրամաշնորհը տրամադրվել է Հայաստանի Հանրապետության կառավարությանը՝ ՏԻՄ համակարգի հզորացման, համայնքային ծառայությունների բարելավման և կառավարության ապակենտրոնացման քաղաքականությանն աջակցելու նպատակով:

Ծրագիրը մեկնարկել է 2022թ. դեկտեմբերի 1-ին և նախատեսվում է ավարտին հասցնել 2027թ. նոյեմբերի 30-ին:

***Կնքվելիք ծառայությունների մատուցման պայմանագրի գործունեության ժամկետը կսահմանվի 3 ամիս տևողությամբ՝ երկարաձգման հնարավորությամբ:***

 **Խորհրդատուի գործունեության շրջանակները**

* Մշակել ծրագրի հաղորդակցության ռազմավարությունը,
* Պլանավորել հաղորդակցության գործողությունները,
* Մշակել, խմբագրել և տարածել մամուլի հաղորդագրություններ, հայտարարություններ, ապահովել կազմակերպության միջոցառումների ու հրապարակումների մասին պատշաճ տեղեկատվություն հանրությանը,
* Ապահովել ծրագրի տեսանելիությունը՝ համաձայն ծրագրի կանոնների,
* Բարձրացնել ծրագրի տեսանելիությունը, ապահովել գրավիչ ու ճանաչելի իմիջը,
* Այլ հարակից գործառույթներ։

**Որակավորում**

* Բարձրագույն կրթություն հանրային կառավարման կամ հանրային կապերի և հաղորդակցության ոլորտում կամ առնվազն 5 տարվա աշխատանքային փորձ հանրության հետ կապերի և  հաղորդակցության ոլորտում կամ, առնվազն 2 տարվա աշխատանքային փորձ միջազգային ծրագրերում հանրության հետ  կապերի և հաղորդակցության ոլորտում- 50 միավոր,
* Հայերեն գրավոր և բանավոր խոսքի գերազանց տիրապետում, անգլերեն գրավոր և բանավոր խոսքի լավ տիրապետում – 20 միավոր,
* Համակարգչային և առցանց հաղորդակցման հմտություններ, սոցիալական ցանցերի/կայքի հետ աշխատելու հմտություններ – 20 միավոր,
* Լուսանկարչության հիմունքների տիրապետում, նորարարական և ստեղծագործական մտածելակերպ, ոչ խտրական /զգայուն գրավոր ու բանավոր խոսք – 10 միավոր։

Հետաքրքրված խորհրդատուն պետք է ներկայացնի տվյալներ իր կրթության և աշխատանքային փորձի վերաբերյալ (CV), որակավորումը հիմնավորող փաստաթղթեր և անհրաժեշտության դեպքում Պատվիրատուի կողմից պահանջվող այլ տեղեկատվություն:

 Խորհրդատուի ընտրությունը կիրականացվի Համաշխարհային Բանկի ուղեցույցի “Համաշխարհային բանկի փոխառուների կողմից ՎԶՄԲ-ի փոխառությունների և ՄԶԸ-ի վարկերի և դրամաշնորհների շրջանակներում խորհրդատուների ընտրություն և վարձում” սահմանված «Անհատ Խորհրդատուի ընտրության» ընթացակարգի համաձայն:

 Լրացուցիչ տեղեկություններ հնարավոր է ստանալ ստորև բերված հասցեում, ՀՏԶՀ-ի գրասենյակից, աշխատանքային օրերին, ժամը 09:00-ից մինչև 18:00-ը:

Փաստաթղթեր պետք է ներկայացվեն էլ-փոստով՝ l.sedrakyan@atdf.am, o.kirakosyan@atdf.am, կամ առձեռն, ոչ ուշ քան **2024թ. մայիսի 20-ը, ժամը 17:00**:

Հայաստանի տարածքային զարգացման հիմնադրամ,

ՀՀ, ք.Երևան, 0037, Կ.Ուլնեցու 31, ՀՏԶՀ գրասենյակ,

Գնումների վարչություն

Հեռախոսը՝ (374 60) 50-15-60: